इस संबंध में जब दुकानदारों से बात की गई तो उनका कहना था कि बाजार में पहले ही मंदी का माहौल है। लेकिन आए दिन राजनीतिक पार्टियां और कर्मचारी बंद का आह्वान करते रहते हैं, जिसको लेकर दुकानदार परेशान है। दुकानदारों ने कहा कि उनका किसी से कोई लेना-देना नहीं है। वह अपना रोजगार चला रहे हैं और अपने रोजगार को संकट में नहीं डाल सकते। इस संबंध में जब फतेहाबाद में इनेलो के विधायक बलवान सिंह दौलतपुरिया से बात की गई, तो उन्होंने कहा कि शहर में दुकानदारों का उन्हें समर्थन मिल रहा है और दुकानदार दुकानें बंद कर रहे हैं।